钦定古今图书集成/明伦汇编/氏族典/第344卷 > 《廖用贤尚友录》 > 周勃
## 钦定古今图书集成/明伦汇编/氏族典/第344卷 > 《廖用贤尚友录》 > 周勃

按《汉书周勃传》：“勃，卷人，徙沛，以织薄曲为生，常吹箫
给丧事，材官引强。高祖为沛公，以中涓从楚怀王，封
沛公砀郡长。沛公拜勃襄贲令。沛公为汉王，赐勃爵
威武侯，拜将军，定三秦，赐食邑。怀德，以将军从击燕
王臧荼，赐爵列侯，剖符食绛。从击韩王信，迁太尉。击
陈豨，以相国破卢绾军。勃木彊敦厚，高帝以为可属”
大事。高帝崩，惠帝六年，为太尉。高后崩，诛诸吕，迎立
代王，文帝以为右丞相。居十馀月，归相印，许之。陈平
卒，复用为丞相，率列侯就国。人告勃欲反，下廷尉。太
后以为无反事，乃赦出，复爵邑，就国。孝文十一年薨，
谥武。